מה האמצעי הנפוץ ביותר למתקפות סייבר?
שימוש בזהויות משתמש גנובות
לא נפתיע אתכם אם נגיד שרוב גדול ממתקפות הסייבר – באיזור ה-80 אחוז – נעשות בעזרת שימוש בזהויות משתמש גנובות. אחרי הכל, זו הדרך הקלה והנפוצה ביותר של ההאקרים לפרוץ לרשת הארגונית ולענן, ולהתפשט לכלל המחשבים והמערכות בארגון. אבל למרות שיש עשרות מוצרים בתחום, רבים מהם נכשלים מכיוון שהחברות משתמשות במספר מוצרים שונים, שמתנגשים זה בזה ולא מתקשרים אחד עם השני; ודבר שני, תמיד יהיו נקודות תורפה לא מאובטחות מספיק כמו מערכות לגאסי, שרתי קבצים, אימות מכונה-למכונה ועוד. הפיתוח של Silverfort הישראלית כולל שכבה נוספת ש"מרחפת" מעל כל הפרוטוקולים והמוצרים הקיימים וחוסמת כך גישה עם זהויות גנובות – גם במערכות ישנות וגם במערכות לא מאובטחות. עתה מתחדשת החברה בצ'ק חדש של 65 מיליון דולר בסבב גיוס שהובל על ידי Greenfield Partners.
שימוש בזהויות משתמש גנובות הוא האמצעי הנפוץ ביותר למתקפות סייבר.